นักฟุตบอลชาวเซอร์เบีย (ค.ศ. 1951–2021)

**ดรากัน ปันเตลิช** (เซอร์เบีย: Драган Пантелић; 9 ธันวาคม ค.ศ. 1951 – 20 ตุลาคม ค.ศ. 2021) เป็นนักฟุตบอลระดับอาชีพชาวยูโกสลาเวียซึ่งทำหน้าที่เป็นผู้รักษาประตู เขายิงได้มากกว่า 20 ประตูตลอดอาชีพของเขา ที่โดยส่วนใหญ่มาจากลูกจุดโทษ

ประวัติ
-------

ปันเตลิชเกิดที่ลอซนีกา ประเทศเซอร์เบีย โดยหลังจากเริ่มทำหน้าที่ร่วมกับสโมสรฟุตบอลราเชวัชและกราฟิเชอร์เบลเกรด ปันเตลิชก็ใช้เวลาสิบฤดูกาลกับสโมสรฟุตบอลรัชนิชกีนีชตั้งแต่ ค.ศ. 1971 ถึง 1981 เขาลงเล่นมากกว่า 250 นัดในยูโกสลาฟเฟิสต์ลีก โดยยิงได้ 15 ประตู ส่วนในการแข่งลีกกับสโมสรฟุตบอลวเลสโมสตาร์ เขายิงประตูชัยจากภายในเขตโทษของตัวเอง

ต่อมา ปันเตลิชได้ย้ายไปที่ประเทศฝรั่งเศสและเข้าร่วมสโมสรฟุตบอลฌีรงแด็งเดอบอร์โด โดยเป็นตัวแทนของทีมนี้สองฤดูกาล ส่วนใน ค.ศ. 1982 บอร์โดเล่นโดยไม่มีผู้รักษาประตูในเกมเยือนสโมสรฟุตบอลน็องต์เพื่อประท้วงการสั่งโทษแบนของปันเตลิช ซึ่งน็องต์เป็นฝ่ายชนะ 6 ประตูต่อ 0 และแมตช์ดังกล่าวได้กลายเป็นวิดีโอ 'ปล่อยไก่' หลักของกีฬาฟุตบอล

หลังจากเล่นให้แก่สโมสรฟุตบอลทีม็อกในช่วงสั้น ๆ ในยูโกสลาฟเซคันด์ลีก ปันเตลิชได้กลับมาสู่สโมสรฟุตบอลรัชนิชกีนีชในฤดูกาล 1984–1985 ก่อนที่จะอำลาการเป็นนักฟุตบอลอาชีพจากเกมนี้

ปันเตลิชเสียชีวิตเมื่อวันที่ 20 ตุลาคม ค.ศ. 2021 ที่ศูนย์คลินิกของมหาวิทยาลัยนีช หลังจากการต่อสู้กับโควิด-19 ได้ไม่นาน เมื่ออายุ 69 ปี

ผลงานอาชีพระดับนานาชาติ
-----------------------

ในระดับทีมชาติ ปันเตลิชติดทีมชาติยูโกสลาเวีย 19 นัดระหว่าง ค.ศ. 1979 ถึง 1984 โดยยิงได้สองประตู นอกจากนี้ เขายังเป็นตัวแทนของประเทศในโอลิมปิกฤดูร้อน 1980 โดยพวกเขาจบในอันดับที่สี่ และได้เข้าร่วมฟุตบอลโลก 1982

### ประตูระดับนานาชาติ

| ลำดับ | วันที่ | สถานที่ | ฝ่ายตรงข้าม | คะแนน | ผลลัพธ์ | การแข่ง |
| --- | --- | --- | --- | --- | --- | --- |
| 1 | 27 กันยายน ค.ศ. 1980 | สนามกีฬาเบซิกราด ลูบลิยานา ประเทศยูโกสลาเวีย | ธงชาติเดนมาร์ก เดนมาร์ก | 1–1 | 2–1 | ฟุตบอลโลก 1982 รอบคัดเลือก |
| 2 | 29 เมษายน ค.ศ. 1981 | สนามกีฬาโพลจุด สปลิต ประเทศยูโกสลาเวีย | ธงชาติกรีซ กรีซ | 3–0 | 5–1 | ฟุตบอลโลก 1982 รอบคัดเลือก |

แหล่งที่มา: 11v11

อาชีพหลังการเป็นนักฟุตบอล
-------------------------

หลังจากจบอาชีพการเป็นนักฟุตบอล ปันเตลิชรับหน้าที่ผู้จัดการทีมรัชนิชกีนีชชั่วคราวระหว่างเดือนพฤศจิกายน ค.ศ. 1989 ถึงมีนาคม ค.ศ. 1990 และเขายังเป็นประธานสโมสรดังกล่าวในช่วงปลายคริสต์ทศวรรษ 1990

อาชีพทางการเมือง
----------------

ปันเตลิชเป็นสมาชิกพรรคเอกภาพเซอร์เบีย (SSJ) ที่ก่อตั้งโดยเฌลย์กอ รัซนาโตวิช อาร์กัน และเขาเป็นสมาชิกรัฐสภาเซอร์เบียใน ค.ศ. 2000–2004

เกียรติประวัติ
--------------

**ร่วมกับสโมสรฟุตบอลรัชนิชกีนีช**

* ผู้ชนะเลิศบอลข่านคัพ: ค.ศ. 1975

อ้างอิง
-------

1. ↑  Srpska, RTRS, Radio Тelevizija Republike Srpske, Radio Television of Republic of. "Преминуо легендарни српски голман Драган Пантелић". *СПОРТ - РТРС*. สืบค้นเมื่อ 20 October 2021.
2. ↑  "Pantelić Dragan" (ภาษาซามิเหนือ). reprezentacija.rs. 5 January 2010. สืบค้นเมื่อ 14 January 2018.
3. ↑  "Dragan Pantelić: Nisam imao vezu za Zvezdu ni Partizan" (ภาษาซามิเหนือ). blic.rs. 13 June 2010. สืบค้นเมื่อ 14 January 2018.
4. ↑  "Preminuo legendarni srpski golman Dragan Pantelić". Danas.rs, 20.10.2021.
5. ↑  "Yugoslavia v Denmark, 27 September 1980". 11v11. สืบค้นเมื่อ 29 May 2022.
6. ↑  "Yugoslavia v Greece, 29 April 1981". 11v11. สืบค้นเมื่อ 29 May 2022.
7. ↑  "Razvojni put Arkanovi stranke, od Erduta preko radikala do SNS". Istinomer.rs, Siniša Dedeić, 21.1.2021.

แหล่งข้อมูลอื่น
---------------

* ดรากัน ปันเตลิช ที่ National-Football-Teams.com
* แม่แบบ {{Olympedia}} ไม่มี ID และไม่มีอยู่ในวิกิสนเทศ